અનેક વર્ષો પહેલા વેસ્મા ગામના સર્વ પ્રજાપતિ કુટુંબો ભુરી ખાડી વિસ્તારે રહેતાં હતા. સંજોગો કારણે સો વર્ષો કે વધુ સમય પહેલા ભુરી ખાડી છોડવાનો સવાલ આવેલ ત્યારે થોડા કુટુંબો અત્યારના ફળીયાના વિસ્તારે સ્થાયી થતા ભુરીયા ફળીયાનો જન્મ થયેલ , અને બીજા પ્રજાપતિ કુટુંબોએ “નવું ફળીયુ” શરૂ કરેલું. અને, પ્રથમ શરૂઆતમાં ફળીયામાં કાચી માટીના મકાનો હતા. ધીરેધીરે પાકી ઈંટની દિવાલો તેમજ નળિયાવાળા ઘરો બંધાયા અને, ત્યારબાદ હવેલી જેવું મકાન પણ ફળીયે થયુ. આજે તો અનેક નવા પાકા મકાનો ફળીયાની શોભા વધારે છે. આ પ્રમાણે ઘરોનો સુધારો થયો તે દરમ્યાન નાનુ ખોડીયાર માતાના મંદિરમાં થી આજે એક ભવ્ય મંદિર ફળીયા નાકે ફળીયાની શોભા વધારે છે.